Diskusjon:Aldersgrense på alkoholkonsum

message: Alkoholloven § 8.8«Det er forbudt å kjøpe alkoholholdig drikk med 22 volumprosent alkohol eller mer på vegne av noen som er under 20 år eller annen alkoholholdig drikk for noen som er under 18 år»
Det står ingenting i loven om det er særskilte regler om hvorvidt denne «noen» man kjøper til er seg selv eller en annen. Utvik 25. aug 2010 kl. 17:18 (CEST)
replies: text: Med "på vegne av" mener de kun på vegne av noen andre (en 16-åring som kjøper til en annen 16-åring vil være ulovlig tror jeg). Å kjøpe til seg selv er lovlig: http://www.regjeringen.no/nb/dep/aid/dok/regpubl/otprp/19961997/Otprp-nr-7-1996-97-/16/3.html?id=299088

text: Og hvorfor skriver du at det er aldersgrense på drikking også? Bgagaga 25. aug 2010 kl. 17:38 (CEST)
replies: text: :a) Har du kilde til din tolkning av "På vegne av" (mht. ditt "tror jeg")?

text: :b) Utvik skriver ikk om å drikke i dette innlegget, det eneste som nevnes er kjøp. 159.171.48.57 25. aug 2010 kl. 17:47 (CEST)

text: :Loven kan tolkes på en annen måte enn det regjeringen skriver og det er verken min, din eller regjeringens oppgave å avgjøre betydningen av en lov, men domstolenes. Utvik 25. aug 2010 kl. 17:50 (CEST)
replies: text: ::a) Ja, lenken min.

text: ::b) Jo, i artikkelen gjør han det. Glem det.

text: ::Kan du vise til en sak der mindreårige har blitt dømt for å kjøpe alkohol? Bgagaga 25. aug 2010 kl. 17:51 (CEST)
replies: text: :::Det er fullstendig irrelevant om noen har blitt dømt. Om en sak rundt et lovbrudd ikke har blitt ført for retten betyr det ikke at det er lov. I dette tilfellet betyr det evt. at påtalemyndigheten anser at den andre parten har gjort et grovere lovbrudd og prioriterer å tiltale dem. Utvik 25. aug 2010 kl. 17:59 (CEST)
replies: text: ::::Greit, men da skal vi heller ikke skrive en aldersgrense (din tolkning trenger heller ikke være riktig), vi må skrive "ukjent" eller noe. Jeg kommer til å fortsette å lete etter kilder. Bgagaga 25. aug 2010 kl. 18:04 (CEST)

text: Lurer på om dere snakker en del forbi hverandre. Det er aldersgrenser for hvem som kan gjøre et salg (§ 1-3 og § 1-5), hvem det kan selges til og skjenkes (§ 1-3) og det er ulovlig å formidle slikt kjøp på veiene av mindreårige (§ 8.8). I praksis betyr dette at mindreårige i denne forstand ikke skal ha eller gis tilgang til alkohol, og at de som bistår i noe slikt bryter loven. Hvorvidt det er ulovlig for mindreårige å konsumere alkohol blir da en morsom selskapslek uten praktisk betydning all den tid de fleste produksjonsmetoder er utenfor rekkevidde. Flere av innføringene gjelder tilgang og ikke kun alkoholkonsum, så kanskje artikkelen bør gis et mer beskrivende navn. — Jeblad 25. aug 2010 kl. 18:26 (CEST)
replies: text: :Vi vet godt at det er forbudt å selge til mindreårige, spørsmålet er om de har lov til å kjøpe (kolonnen heter "Aldersgrense for kjøp"). Selv om ingen har lov til å gi dem eller selge alkohol til dem, betyr ikke det at det ikke skjer (altså har det stor praktisk betydning, (på samme måte som prostitusjon, der det er lov å selge, men ikke kjøpe)). Og om mindreårige finner alkohol eller lager selv(?), trenger det ikke være noe kriminelt som har skjedd heller.

text: :Ja, kanskje "Aldersgrense for alkoholkonsum og -kjøp"? Bgagaga 25. aug 2010 kl. 18:47 (CEST)
replies: text: ::Det er mange måter å ha rett på. Bgagaga har flere ganger har insistert på å skrive «ukjent», og bedrevet fram-og-tilbake-redigering. Det hadde vært mer fruktbart om han, og vi andre, heller kunne beskrive hva som faktisk er kjent. Jeg har gjort et forsøk, og dere må gjerne forbedre det. Mvh MHaugen 23. sep 2010 kl. 21:16 (CEST)
replies: text: :::Det er liten vits å skrive aldersgrensen for hvor gamle personer man kan selge til må være. Kolonnen skal beskrive når man har lov å kjøpe. Bgagaga 23. sep 2010 kl. 22:41 (CEST)
replies: text: ::::OK, da er det din mening. Vi andre ser annerledes på det. Dersom du skal vinne oss over til ditt syn, så må du komme med gode argumenter. mvh MHaugen 23. sep 2010 kl. 22:46 (CEST)
replies: text: :::::En kolonne som heter Aldersgrense for kjøp, burde følgelig beskrive aldersgrensen for kjøp, ikke noe annet. Hvis ikke blir dette en rotete tabell. Grensen for hvem man kan selge til står under Kommentar, det holder. Ditt forslag vil bidra til å spre uriktig kunnskap til alle som ikke leser fotnoten. I mange land blir mindreårige straffet for å kjøpe alkohol, slik er det ikke i Norge, og 18/20 bør fjernes. Bgagaga 24. sep 2010 kl. 00:34 (CEST) (endret litt mens Orland endret)
replies: text: ::::::Det stemmer. De som ikke leser hele teksten, vil nødvendigvis forstå mindre enn de som leser alt. Men formuleringen «ukjent», som du ønsket, er faktisk også en måte å spre uriktig kunnskap på. MHaugen 24. sep 2010 kl. 00:21 (CEST)
replies: text: :::::::Å si man ikke vet noe er ikke det samme som å spre uriktig kunnskap. Du og jeg er enige at det er lov (Det er imidlertid ikke eksplisitt forbudt for mindreårige selv å kjøpe alkohol.), Utvik mener det er forbudt. Hvorfor vil du skrive 18/20 når du er skriver i fotnoten at det er lovlig? I prinsippet er jo dette som å skrive at Kina ligger i Amerika og så ha en fotnote der man skriver at Kina egentlig ligger i Asia og argumentere med at man må lese hele teksten. Bgagaga 24. sep 2010 kl. 00:34 (CEST)

text: Forandre kolonnen for «aldersgrense for kjøp» til «aldersgrenser for omsetning» og presiser i kommentarfeltet. Det er flere av oppføringene som er sammensatte aldersgrenser. — Jeblad 24. sep 2010 kl. 00:40 (CEST)
replies: text: :Beste forslaget så langt. Bgagaga 24. sep 2010 kl. 00:42 (CEST)
Det er lov å kjøpe til seg selv i følge Helsedirektoratet  «Forbudet er ikke knyttet til om den mindreårige betaler for varen. Det er ikke straffbart for den som er for ung å kjøpe til seg selv.» 46.46.195.62 16. jan. 2022 kl. 22:28 (CET)
thread_title:  Aldersgrense 

message: ... aner ikke hvordan jeg kan redigere dette.
replies: text: Asav (diskusjon) 6. jan. 2016 kl. 13:28 (CET)
thread_title:  Det heter konsum, ikke konsumering